CELEX: 32020D0140
Language: el
Date: 2020-01-22 00:00:00
Title: Α πόφαση (ΕΕ) 2020/140 τησ Ευρωπαϊκήσ Κεντρικήσ Τράπεζασ της 22ας Ιανουαρίου 2020 σχετικά με τη θέσπιση των αναγκαίων μέτρων για την εισφορά στη συσσωρευμένη αξία ιδίων κεφαλαίων της Ευρωπαϊκής Κεντρικής Τράπεζας και για την αναπροσαρμογή των ισοδύναμων προς τα μεταβιβασθέντα συναλλαγματικά διαθέσιμα απαιτήσεων των εθνικών κεντρικών τραπεζών και την κατάργηση της απόφασης (ΕΕ) 2019/46 (ΕΚΤ/2020/6)

1.2.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 27/15
               
            
         Α ΠΟΦΑΣΗ (ΕΕ) 2020/140 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 22ας Ιανουαρίου 2020
         σχετικά με τη θέσπιση των αναγκαίων μέτρων για την εισφορά στη συσσωρευμένη αξία ιδίων κεφαλαίων της Ευρωπαϊκής Κεντρικής Τράπεζας και για την αναπροσαρμογή των ισοδύναμων προς τα μεταβιβασθέντα συναλλαγματικά διαθέσιμα απαιτήσεων των εθνικών κεντρικών τραπεζών και την κατάργηση της απόφασης (ΕΕ) 2019/46 (ΕΚΤ/2020/6)
         ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 30,
         Εκτιμώντας τα ακόλουθα:
         
                     (1)
                  
                  
                     Στις 29 Μαρτίου 2017 το Ηνωμένο Βασίλειο της Μεγάλης Βρετανίας και Βόρειας Ιρλανδίας (το «Ηνωμένο Βασίλειο») γνωστοποίησε την πρόθεσή του να αποχωρήσει από την Ευρωπαϊκή Ένωση σύμφωνα το άρθρο 50 της Συνθήκης για την Ευρωπαϊκή Ένωση. Η Συνθήκη για την Ευρωπαϊκή Ένωση και η Συνθήκη για τη λειτουργία της Ευρωπαϊκής Ένωσης θα παύσουν να ισχύουν στο Ηνωμένο Βασίλειο από την επομένη της ημερομηνίας που μνημονεύεται στο άρθρο 1 παράγραφος 1 της απόφασης (ΕΕ) 2019/1810 του Ευρωπαϊκού Συμβουλίου (1). Με την αποχώρηση του Ηνωμένου Βασιλείου από την Ευρωπαϊκή Ένωση η Bank of England (BoE) παύει να αποτελεί εθνική κεντρική τράπεζα κράτους μέλους και, κατ’ επέκταση, του Ευρωπαϊκού Συστήματος Κεντρικών Τραπεζών. Η απόφαση (ΕΕ) 2020/137 της Ευρωπαϊκής Κεντρικής Τράπεζας (ΕΚΤ/2020/3) (2) προβλέπει την αναπροσαρμογή της κλείδας κατανομής για την εγγραφή στο κεφάλαιο της Ευρωπαϊκής Κεντρικής Τράπεζας (ΕΚΤ) (εφεξής η «κλείδα κατανομής») σύμφωνα με τα άρθρα 29.3 και 29.4 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής το «καταστατικό του ΕΣΚΤ») και καθορίζει τις νέες σταθμίσεις που αποδίδονται στις εθνικές κεντρικές τράπεζες (ΕθνΚΤ) στην αναπροσαρμοσμένη κλείδα κατανομής (εφεξής οι «σταθμίσεις στην κλείδα κατανομής») από την 1η Φεβρουαρίου 2020.
                  
               
                     (2)
                  
                  
                     Οι αναπροσαρμογές στις σταθμίσεις στην κλείδα κατανομής και οι μεταβολές που αυτές συνεπάγονται όσον αφορά τα μερίδια των ΕθνΚΤ στο εγγεγραμμένο κεφάλαιο της ΕΚΤ καθιστούν αναγκαία την αναπροσαρμογή των απαιτήσεων τις οποίες η ΕΚΤ έχει πιστώσει στις ΕθνΚΤ των κρατών μελών με νόμισμα το ευρώ (εφεξής οι «ΕθνΚΤ της ζώνης του ευρώ») δυνάμει του άρθρου 30.3 του καταστατικού του ΕΣΚΤ και οι οποίες ισοδυναμούν προς τις εισφορές των εν λόγω ΕθνΚΤ στα συναλλαγματικά διαθέσιμα της ίδιας της ΕΚΤ (εφεξής οι «απαιτήσεις»). Επομένως, οι ΕθνΚΤ της ζώνης του ευρώ των οποίων οι απαιτήσεις αυξάνονται από την 1η Φεβρουαρίου 2020 θα πρέπει να διενεργήσουν αντισταθμιστική μεταβίβαση προς την ΕΚΤ και η ΕΚΤ να διενεργήσει αντισταθμιστική μεταβίβαση προς τις ΕθνΚΤ της ζώνης του ευρώ των οποίων οι απαιτήσεις μειώνονται.
                  
               
                     (3)
                  
                  
                     Σύμφωνα με τις γενικές αρχές της δικαιοσύνης, της ίσης μεταχείρισης και της προστασίας της δικαιολογημένης εμπιστοσύνης, οι οποίες διέπουν το καταστατικό του ΕΣΚΤ, οι ΕθνΚΤ της ζώνης του ευρώ των οποίων το σχετικό μερίδιο στη συσσωρευμένη αξία ιδίων κεφαλαίων της ΕΚΤ αυξάνεται λόγω των ως άνω αναπροσαρμογών θα πρέπει επίσης να διενεργήσουν αντισταθμιστική μεταβίβαση προς τις ΕθνΚΤ της ζώνης του ευρώ των οποίων τα σχετικά μερίδια μειώνονται.
                  
               
                     (4)
                  
                  
                     Οι σταθμίσεις κάθε ΕθνΚΤ της ζώνης του ευρώ στην κλείδα κατανομής, όπως ισχύουν έως την 31η Ιανουαρίου 2020, θα πρέπει από την 1η Φεβρουαρίου 2020 να εκφράζονται ως ποσοστό επί του συνολικού κεφαλαίου της ΕΚΤ στο οποίο έχουν εγγραφεί όλες οι εν λόγω ΕθνΚΤ για σκοπούς υπολογισμού της αναπροσαρμοσμένης αξίας του μεριδίου κάθε μίας εξ αυτών στη συσσωρευμένη αξία ιδίων κεφαλαίων της ΕΚΤ.
                  
               
                     (5)
                  
                  
                     Επομένως, απαιτείται η έκδοση νέας απόφασης της ΕΚΤ για την κατάργηση της απόφασης (ΕΕ) 2019/46 της Ευρωπαϊκής Κεντρικής Τράπεζας (ΕΚΤ/2018/30) (3),
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ορισμοί
            Για τους σκοπούς της παρούσας απόφασης νοούνται ως:
            
                        α)
                     
                     
                        «συσσωρευμένη αξία ιδίων κεφαλαίων»: το σύνολο των αποθεματικών της ΕΚΤ, των λογαριασμών αναπροσαρμογής και των εξομοιωμένων προς τα αποθεματικά λογαριασμών, όπως υπολογίζεται από την ΕΚΤ την 31η Ιανουαρίου 2020, προσαυξημένο κατά περίπτωση κατά το συσσωρευμένο καθαρό κέρδος της ΕΚΤ ή μειωμένο κατά τη συσσωρευμένη καθαρή ζημία της ΕΚΤ για το χρονικό διάστημα που εκτείνεται από την 1η Ιανουαρίου 2020 έως την 31η Ιανουαρίου 2020. Με την επιφύλαξη του γενικού εννοιολογικού χαρακτήρα του όρου «συσσωρευμένη αξία ιδίων κεφαλαίων», τα αποθεματικά της ΕΚΤ και οι εξομοιωμένοι προς αυτά λογαριασμοί περιλαμβάνουν το γενικό αποθεματικό και τον εξομοιωμένο προς τα αποθεματικά λογαριασμό προβλέψεων για χρηματοπιστωτικούς κινδύνους·
                     
                  
                        β)
                     
                     
                        «ημερομηνία μεταβίβασης»: η 28η Φεβρουαρίου 2020·
                     
                  
                        γ)
                     
                     
                        ο όρος «εισόδημα της ΕΚΤ από τα κυκλοφορούντα τραπεζογραμμάτια ευρώ» έχει την ίδια έννοια με τον αντίστοιχο όρο του άρθρου 1 στοιχείο γ) της απόφασης (ΕΕ) 2015/298 της Ευρωπαϊκής Κεντρικής Τράπεζας (ΕΚΤ/2014/57) (4)·
                     
                  
                        δ)
                     
                     
                        ο όρος «εισόδημα της ΕΚΤ από τίτλους» έχει την ίδια έννοια με τον αντίστοιχο όρο του άρθρου 1 στοιχείο δ) της απόφασης (ΕΕ) 2015/298 (ΕΚΤ/2014/57).
                     
                  
         
            Άρθρο 2
            Εισφορά στα αποθεματικά και στους εξομοιωμένους προς αυτά λογαριασμούς της ΕΚΤ
            
               1.   Εάν το μερίδιο ΕθνΚΤ της ζώνης του ευρώ στη συσσωρευμένη αξία ιδίων κεφαλαίων αυξηθεί από την 1η Φεβρουαρίου 2020, η ίδια μεταβιβάζει στην ΕΚΤ το ποσό που καθορίζεται σύμφωνα με την παράγραφο 3 κατά την ημερομηνία μεταβίβασης.
            
            
               2.   Εάν το μερίδιο ΕθνΚΤ της ζώνης του ευρώ στη συσσωρευμένη αξία ιδίων κεφαλαίων μειωθεί από την 1η Φεβρουαρίου 2020, η ίδια λαμβάνει από την ΕΚΤ το ποσό που καθορίζεται σύμφωνα με την παράγραφο 3 κατά την ημερομηνία μεταβίβασης.
            
            
               3.   Το αργότερο μία εργάσιμη ημέρα πριν από την ημερομηνία μεταβίβασης η ΕΚΤ υπολογίζει και επιβεβαιώνει έναντι κάθε ΕθνΚΤ της ζώνης του ευρώ το ποσό που η τελευταία πρέπει να της μεταβιβάσει ή να λάβει από εκείνη σε περίπτωση εφαρμογής της παραγράφου 1 ή της παραγράφου 2, αντίστοιχα. Με την επιφύλαξη στρογγυλοποίησής του, το ποσό που μεταβιβάζει ή λαμβάνει η οικεία ΕθνΚΤ της ζώνης του ευρώ υπολογίζεται ως το γινόμενο της συσσωρευμένης αξίας ιδίων κεφαλαίων και της απόλυτης διαφοράς μεταξύ της στάθμισης της εν λόγω ΕθνΚΤ στην κλείδα κατανομής κατά την 31η Ιανουαρίου 2020 και της αντίστοιχης στάθμισής της κατά την 1η Φεβρουαρίου 2020, διαιρούμενο διά του 100.
            
            
               4.   Τα ποσά της παραγράφου 3 καθίστανται απαιτητά σε ευρώ την 1η Φεβρουαρίου 2020, αλλά μεταβιβάζονται την οικεία ημερομηνία μεταβίβασης.
            
            
               5.   Κατά την ημερομηνία μεταβίβασης η ΕθνΚΤ της ζώνης του ευρώ ή η ΕΚΤ που υποχρεούται σε μεταβίβαση ποσού κατά την παράγραφο 1 ή την παράγραφο 2, αντίστοιχα, μεταβιβάζει χωριστά και τυχόν τόκους επί των αντίστοιχων οφειλόμενων ποσών για το χρονικό διάστημα που εκτείνεται από την 1η Φεβρουαρίου 2020 έως την ημερομηνία της μεταβίβασης. Οι μεταβιβάζοντες και οι αποδέκτες των εν λόγω ποσών από τόκους ταυτίζονται με τους μεταβιβάζοντες και αποδέκτες των τοκοφόρων ποσών.
            
            
               6.   Εάν η συσσωρευμένη αξία ιδίων κεφαλαίων υπολείπεται του μηδενός, τα μεταβιβαστέα ή ληπτέα ποσά κατά τις παραγράφους 3 και 5 διακανονίζονται προς κατευθύνσεις αντίστροφες των προβλεπόμενων στις εν λόγω παραγράφους.
            
         
         
            Άρθρο 3
            Αναπροσαρμογή των ισοδύναμων προς τα μεταβιβασθέντα συναλλαγματικά διαθέσιμα απαιτήσεων
            
               1.   Οι απαιτήσεις των ΕθνΚΤ της ζώνης του ευρώ αναπροσαρμόζονται από την 1η Φεβρουαρίου 2020 με βάση τις οικείες αναπροσαρμοσμένες σταθμίσεις στην κλείδα κατανομής. Η αναπροσαρμοσμένη αξία των απαιτήσεων των ΕθνΚΤ της ζώνης του ευρώ αποτυπώνεται στην τρίτη στήλη του πίνακα του παραρτήματος I της παρούσας απόφασης.
            
            
               2.   Δυνάμει του παρόντος άρθρου και χωρίς να απαιτούνται περαιτέρω διατυπώσεις ή ενέργειες, κάθε ΕθνΚΤ της ζώνης του ευρώ θεωρείται ότι την 1η Φεβρουαρίου 2020 έχει μεταβιβάσει ή ότι έχει λάβει την απόλυτη αξία της απαίτησης σε ευρώ που αναγράφεται παραπλεύρως της επωνυμίας της στην τέταρτη στήλη του πίνακα του παραρτήματος I της παρούσας απόφασης· το σύμβολο «+» παραπέμπει σε απαίτηση που η ΕΚΤ μεταβιβάζει στην ΕθνΚΤ της ζώνης του ευρώ και το σύμβολο «–» σε απαίτηση που αυτή μεταβιβάζει στην ΕΚΤ.
            
            
               3.   Την πρώτη ημέρα λειτουργίας του Διευρωπαϊκού Αυτοματοποιημένου Συστήματος Ταχείας Μεταφοράς Κεφαλαίων και Διακανονισμού σε Συνεχή Χρόνο (TARGET2) μετά την 1η Φεβρουαρίου 2020 κάθε ΕθνΚΤ της ζώνης του ευρώ μεταβιβάζει ή λαμβάνει την απόλυτη αξία του ποσού ευρώ που αναγράφεται παραπλεύρως της επωνυμίας της στην τέταρτη στήλη του πίνακα του παραρτήματος I της παρούσας απόφασης· το σύμβολο «+» παραπέμπει σε ποσό που η ΕΚΤ μεταβιβάζει στην ΕθνΚΤ της ζώνης του ευρώ και το σύμβολο «–» σε ποσό που αυτή μεταβιβάζει στην ΕΚΤ.
            
            
               4.   Την πρώτη ημέρα λειτουργίας του TARGET2 μετά την 1η Φεβρουαρίου 2020 η ΕθνΚΤ της ζώνης του ευρώ ή η ΕΚΤ που υποχρεούται σε μεταβίβαση ποσού κατά την παράγραφο 3 μεταβιβάζει επίσης χωριστά τυχόν τόκους επί του αντίστοιχου οφειλόμενου ποσού για το χρονικό διάστημα που εκτείνεται από την 1η Φεβρουαρίου 2020 έως την ημερομηνία της μεταβίβασης. Οι μεταβιβάζοντες και οι αποδέκτες των εν λόγω ποσών από τόκους ταυτίζονται με τους μεταβιβάζοντες και αποδέκτες των τοκοφόρων ποσών.
            
         
         
            Άρθρο 4
            Συναφή οικονομικά θέματα
            
               1.   Κατά παρέκκλιση από το τρίτο εδάφιο του άρθρου 2 παράγραφος 1 της απόφασης (ΕΕ) 2016/2248 της Ευρωπαϊκής Κεντρικής Τράπεζας (ΕΚΤ/2016/36) (5), τα υπόλοιπα εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ για το χρονικό διάστημα που εκτείνεται από την 1η Φεβρουαρίου 2020 έως την 27η Φεβρουαρίου 2020 υπολογίζονται με βάση την κλείδα κατανομής που εφαρμόζεται από την 1η Φεβρουαρίου 2020 επί των υπολοίπων του συνόλου των κυκλοφορούντων τραπεζογραμματίων ευρώ την 31η Ιανουαρίου 2020. Για το χρονικό διάστημα που εκτείνεται από την 1η Φεβρουαρίου 2020 έως την 31η Δεκεμβρίου 2020 τα εξισωτικά ποσά και οι λογιστικές εγγραφές ισοσκέλισής τους κατά τους όρους του άρθρου 4 παράγραφος 5 της απόφασης (ΕΕ) 2016/2248 (ΕΚΤ/2016/36) καταχωρίζονται στα βιβλία κάθε εθνικής κεντρικής τράπεζας με ημερομηνία αξίας την 1η Φεβρουαρίου 2020.
            
            
               2.   Για το χρονικό διάστημα που εκτείνεται από την 1η Ιανουαρίου 2020 έως την 31η Ιανουαρίου 2020 το νομισματικό εισόδημα των ΕθνΚΤ της ζώνης του ευρώ κατανέμεται και διανέμεται σύμφωνα με τις σταθμίσεις στην κλείδα κατανομής που εφαρμόζονται την 31η Ιανουαρίου 2020.
            
            
               3.   Ανάλογα με την περίπτωση, το καθαρό κέρδος ή η καθαρή ζημία της ΕΚΤ για το οικονομικό έτος 2020 κατανέμεται με βάση τις σταθμίσεις στην κλείδα κατανομής που εφαρμόζονται την 1η Φεβρουαρίου 2020.
            
            
               4.   Τυχόν ενδιάμεση διανομή του εισοδήματος της ΕΚΤ από τα τραπεζογραμμάτια ευρώ και/ή του εισοδήματος της ΕΚΤ από τίτλους για το έτος 2020 κατανέμεται με βάση τις σταθμίσεις στην κλείδα κατανομής που εφαρμόζονται την 1η Φεβρουαρίου 2020.
            
            
               5.   Εφόσον η ΕΚΤ πραγματοποιήσει ζημία κατά το οικονομικό έτος 2020, την καλύπτει ως ακολούθως:
               
                           α)
                        
                        
                           με κεφάλαια που αποδεσμεύει από το γενικό αποθεματικό της·
                        
                     
                           β)
                        
                        
                           με την επιφύλαξη σχετικής απόφασης του διοικητικού συμβουλίου κατά το άρθρο 33 του καταστατικού του ΕΣΚΤ, με το νομισματικό εισόδημα των ΕθνΚΤ της περιόδου από την 1η Φεβρουαρίου 2020 έως την 31η Δεκεμβρίου 2020·
                        
                     
                           γ)
                        
                        
                           με την επιφύλαξη σχετικής απόφασης του διοικητικού συμβουλίου κατά το άρθρο 33 του καταστατικού το ΕΣΚΤ, με το νομισματικό εισόδημα των ΕθνΚΤ της περιόδου από την 1η Ιανουαρίου 2020 έως την 31η Ιανουαρίου 2020.
                        
                     
            
               6.   Εφόσον παραστεί ανάγκη μεταβίβασης στην ΕΚΤ του νομισματικού εισοδήματος των ΕθνΚΤ της περιόδου από την 1η Ιανουαρίου 2020 έως την 31η Ιανουαρίου 2020 με σκοπό την κάλυψη της ζημίας της για το οικονομικό έτος 2020, διενεργούνται αντισταθμιστικές πληρωμές, εκτός των πληρωμών των άρθρων 2 και 3. Κάθε ΕθνΚΤ της ζώνης του ευρώ της οποίας η στάθμιση στην κλείδα κατανομής αυξάνεται την 1η Φεβρουαρίου 2020 διενεργεί τέτοια πληρωμή στην ΕΚΤ, και η ΕΚΤ διενεργεί αντίστοιχη πληρωμή σε κάθε τέτοια ΕθνΚΤ της οποίας η στάθμιση μειώνεται την 1η Φεβρουαρίου 2020. Το ποσό των αντισταθμιστικών πληρωμών υπολογίζεται ως ακολούθως: το συνολικό νομισματικό εισόδημα της περιόδου από την 1η Ιανουαρίου 2020 έως την 31η Ιανουαρίου 2020, το οποίο μεταβιβάζεται στην ΕΚΤ για σκοπούς κάλυψης της ζημίας της, πολλαπλασιάζεται με την απόλυτη διαφορά μεταξύ της στάθμισης της οικείας ΕθνΚΤ της ζώνης του ευρώ στην κλείδα κατανομής κατά την 31η Ιανουαρίου 2020 και της αντίστοιχης στάθμισής της από την 1η Φεβρουαρίου 2020, διαιρούμενο διά του 100. Οι αντισταθμιστικές πληρωμές που αφορούν το νομισματικό εισόδημα των ΕθνΚΤ φέρουν τόκο από την 1η Ιανουαρίου 2021 έως την ημερομηνία διενέργειάς τους.
            
            
               7.   Οι πρόσθετες αντισταθμιστικές πληρωμές που αφορούν το νομισματικό εισόδημα των ΕθνΚΤ κατά την παράγραφο 6, καθώς και οι σχετικοί τόκοι, καταβάλλονται τη δεύτερη εργάσιμη ημέρα από την ημερομηνία έγκρισης των ετήσιων λογαριασμών της ΕΚΤ για το οικονομικό έτος 2020 από το διοικητικό συμβούλιο.
            
         
         
            Άρθρο 5
            Γενικές διατάξεις
            
               1.   Οι τόκοι που προκύπτουν δυνάμει του άρθρου 2 παράγραφος 5, του άρθρου 3 παράγραφος 4 και του άρθρου 4 παράγραφος 6 υπολογίζονται σε ημερήσια βάση, με τη μέθοδο υπολογισμού του πραγματικού αριθμού των ημερολογιακών ημερών και του έτους των 360 ημερών, βάσει επιτοκίου που ισούται με το οριακό επιτόκιο το οποίο εφαρμόζει το Ευρωσύστημα στην πιο πρόσφατη πράξη κύριας αναχρηματοδότησής του.
            
            
               2.   Η μεταβίβαση κάθε ποσού κατά το άρθρο 2, παράγραφοι 1, 2 και 5, κατά το άρθρο 3 παράγραφοι 3 και 4 και κατά το άρθρο 4, παράγραφοι 6 και 7, διενεργείται χωριστά μέσω του TARGET2.
            
            
               3.   Η ΕΚΤ και οι ΕθνΚΤ της ζώνης του ευρώ που υποχρεούνται σε μεταβίβαση ποσών κατά τους όρους της παραγράφου 2 παρέχουν σε εύθετο χρόνο τις απαραίτητες οδηγίες για τη δέουσα και εμπρόθεσμη εκτέλεση της μεταβίβασης.
            
         
         
            Άρθρο 6
            Έναρξη ισχύος και κατάργηση
            
               1.   Η παρούσα απόφαση αρχίζει να ισχύει την 1η Φεβρουαρίου 2020.
            
            
               2.   Η απόφαση (ΕΕ) 2019/46 (ΕΚΤ/2018/30) καταργείται από την 1η Φεβρουαρίου 2020.
            
            
               3.   Κάθε αναφορά στην απόφαση (ΕΕ) 2019/46 (ΕΚΤ/2018/30) θεωρείται ότι γίνεται στην παρούσα απόφαση και θα διαβάζεται σύμφωνα με τον πίνακα αντιστοιχίας του παραρτήματος II.
            
         
         
            Φρανκφούρτη, 22 Ιανουαρίου 2020.
            
               
                  Η Πρόεδρος της ΕΚΤ
               
               Christine LAGARDE
            
         
         
            (1)  Απόφαση (ΕΕ) 2019/1810 του Ευρωπαϊκού Συμβουλίου σε συμφωνία με το Ηνωμένο Βασίλειο, της 29ης Οκτωβρίου 2019, για την παράταση της προθεσμίας δυνάμει του άρθρου 50 παράγραφος 3 της ΣΕΕ (ΕΕ L 278I της 30.10.2019, σ. 1).
         
            (2)  Απόφαση (ΕΕ) 2020/137 της Ευρωπαϊκής Κεντρικής Τράπεζας, της 22ας Ιανουαρίου 2020, σχετικά με τα ποσοστά των μεριδίων συμμετοχής των εθνικών κεντρικών τραπεζών στην κλείδα κατανομής για την εγγραφή στο κεφάλαιο της Ευρωπαϊκής Κεντρικής Τράπεζας και την κατάργηση της απόφασης (ΕΕ) 2019/43 (ΕΚΤ/2020/3) (βλέπε σελίδα 4 της παρούσας Επίσημης Εφημερίδας).
         
            (3)  Απόφαση (ΕΕ) 2019/46 της Ευρωπαϊκής Κεντρικής Τράπεζας, της 29ης Νοεμβρίου 2018, σχετικά με τη θέσπιση των αναγκαίων μέτρων για την εισφορά στη συσσωρευμένη αξία ιδίων κεφαλαίων της Ευρωπαϊκής Κεντρικής Τράπεζας και για την αναπροσαρμογή των ισοδύναμων προς τα μεταβιβασθέντα συναλλαγματικά διαθέσιμα απαιτήσεων των εθνικών κεντρικών τραπεζών και την κατάργηση της απόφασης ΕΚΤ/2013/26 (ΕΚΤ/2018/30) (ΕΕ L 9 της 11.1.2019, σ. 190).
         
            (4)  Απόφαση (ΕΕ) 2015/298 της Ευρωπαϊκής Κεντρικής Τράπεζας, της 15ης Δεκεμβρίου 2014, σχετικά με την ενδιάμεση διανομή του εισοδήματος της Ευρωπαϊκής Κεντρικής Τράπεζας (ΕΚΤ/2014/57) (ΕΕ L 53 της 25.2.2015, σ. 24).
         
            (5)  Απόφαση (ΕΕ) 2016/2248 της Ευρωπαϊκής Κεντρικής Τράπεζας, της 3ης Νοεμβρίου 2016, σχετικά με την κατανομή του νομισματικού εισοδήματος των εθνικών κεντρικών τραπεζών των κρατών μελών με νόμισμα το ευρώ (ΕΚΤ/2016/36) (ΕΕ L 347 της 20.12.2016, σ. 26).
      
      
         
            ΠΑΡΑΡΤΗΜΑ I
            ΑΠΑΙΤΗΣΕΙΣ ΙΣΟΔΥΝΑΜΕΣ ΠΡΟΣ ΤΑ ΜΕΤΑΒΙΒΑΣΘΕΝΤΑ ΣΤΗΝ ΕΚΤ ΣΥΝΑΛΛΑΓΜΑΤΙΚΑ ΔΙΑΘΕΣΙΜΑ
            
                        (σε EUR)
                     
                  
                        ΕθνΚΤ ζώνης ευρώ
                     
                     
                        Απαίτηση ισοδύναμη προς τα μεταβιβασθέντα στην ΕΚΤ συναλλαγματικά διαθέσιμα, την 31η Ιανουαρίου 2020
                     
                     
                        Απαίτηση ισοδύναμη προς τα μεταβιβασθέντα στην ΕΚΤ συναλλαγματικά διαθέσιμα, με ισχύ από την 1η Φεβρουαρίου 2020
                     
                     
                        Ποσό μεταβίβασης
                     
                  
                        Nationale Bank van België/Banque Nationale de Belgique
                     
                     
                        1 465 002 366,44 
                     
                     
                        1 469 828 529,30 
                     
                     
                        +4 826 162,86 
                     
                  
                        Deutsche Bundesbank
                     
                     
                        10 643 868 063,45 
                     
                     
                        10 635 248 657,12 
                     
                     
                        -8 619 406,33 
                     
                  
                        Eesti Pank
                     
                     
                        114 047 652,58 
                     
                     
                        113 647 558,58 
                     
                     
                        -400 094,00 
                     
                  
                        Central Bank of Ireland
                     
                     
                        681 156 559,14 
                     
                     
                        683 175 109,87 
                     
                     
                        +2 018 550,73 
                     
                  
                        Τράπεζα της Ελλάδος
                     
                     
                        1 002 089 435,15 
                     
                     
                        997 925 768,61 
                     
                     
                        -4 163 666,54 
                     
                  
                        Banco de España
                     
                     
                        4 832 595 424,83 
                     
                     
                        4 810 848 484,64 
                     
                     
                        -21 746 940,19 
                     
                  
                        Banque de France
                     
                     
                        8 232 583 116,25 
                     
                     
                        8 239 968 860,78 
                     
                     
                        +7 385 744,53 
                     
                  
                        Banca d’Italia
                     
                     
                        6 839 555 945,19 
                     
                     
                        6 853 825 810,01 
                     
                     
                        +14 269 864,82 
                     
                  
                        Κεντρική Τράπεζα της Κύπρου
                     
                     
                        87 100 417,59 
                     
                     
                        86 810 662,38 
                     
                     
                        -289 755,21 
                     
                  
                        Latvijas Banka
                     
                     
                        158 264 298,37 
                     
                     
                        157 201 708,04 
                     
                     
                        -1 062 590,33 
                     
                  
                        Lietuvos bankas
                     
                     
                        235 223 283,44 
                     
                     
                        233 495 878,75 
                     
                     
                        -1 727 404,69 
                     
                  
                        Banque centrale du Luxembourg
                     
                     
                        131 548 867,56 
                     
                     
                        132 894 722,58 
                     
                     
                        +1 345 855,02 
                     
                  
                        Central Bank of Malta
                     
                     
                        42 420 163,46 
                     
                     
                        42 313 997,15 
                     
                     
                        -106 166,31 
                     
                  
                        De Nederlandsche Bank
                     
                     
                        2 357 274 575,15 
                     
                     
                        2 364 325 594,45 
                     
                     
                        +7 051 019,30 
                     
                  
                        Oesterreichische Nationalbank
                     
                     
                        1 177 854 948,49 
                     
                     
                        1 180 823 432,72 
                     
                     
                        +2 968 484,23 
                     
                  
                        Banco de Portugal
                     
                     
                        948 484 720,39 
                     
                     
                        944 251 976,21 
                     
                     
                        -4 232 744,18 
                     
                  
                        Banka Slovenije
                     
                     
                        194 773 455,44 
                     
                     
                        194 257 459,36 
                     
                     
                        -515 996,08 
                     
                  
                        Národná banka Slovenska
                     
                     
                        463 840 147,98 
                     
                     
                        462 031 148,22 
                     
                     
                        -1 808 999,76 
                     
                  
                        Suomen Pankki
                     
                     
                        736 441 854,14 
                     
                     
                        741 065 420,16 
                     
                     
                        +4 623 566,02 
                     
                  
                        
                           Σύνολο  (1):
                        
                     
                     
                        
                           40 344 125 295,04 
                        
                     
                     
                        
                           40 343 940 778,93 
                        
                     
                     
                        
                           -184 516,11 
                        
                     
                  
               (1)  Λόγω στρογγυλοποίησης τα σύνολα ενδέχεται να μην αντιστοιχούν στο άθροισμα των επιμέρους αναγραφόμενων ποσών.
         
      
      
         
            ΠΑΡΑΡΤΗΜΑ II
            ΠΙΝΑΚΑΣ ΑΝΤΙΣΤΟΙΧΙΑΣ
            
                        Απόφαση (ΕΕ) 2019/46 (ΕΚΤ/2018/30)
                     
                     
                        Παρούσα απόφαση
                     
                  
                        Άρθρο 1
                        Άρθρο 2
                        Άρθρο 3
                        —
                        Άρθρο 4
                        Άρθρο 5
                     
                     
                        Άρθρο 1
                        Άρθρο 2
                        Άρθρο 3
                        Άρθρο 4
                        Άρθρο 5
                        Άρθρο 6